Kehittämiskirjaston ohjausryhmän muistio

**Aika** Keskiviikko 12.5. klo 12.00 - 14.00

**Paikka** Teams-etäkokous

**Läsnä** Grahn, Juliaana, Tampereen kaupunginkirjasto (AKEPiKe)

Laitinen-Kuisma, Seija, Jyväskylän kaupunginkirjasto

Martikainen, Hanna, Jyväskylän kaupunginkirjasto

Rikkilä, Jarkko, pj., siht., Tampereen kaupunginkirjasto (AKEPiKe)

Salmenkangas, Niina, Tampereen kaupunginkirjasto

Vesterinen, Tuire, Muuramen kunnankirjasto

# 1. Projektisuunnittelija Juliaana Grahn esittäytyy

Juliaana Grahn on aloittanut projektisuunnittelija Salla Hyökin sijaisena 1.4. alkaen. Salla Hyökki siirtynyt tekemään PIKI-koordinaattorin sijaisuutta Tampereen kaupunginkirjaston verkkopalveluissa. Toivotamme Julin lämpimästi mukaan kehittämiskirjastotoimintaan. Juli on tuoreempia työntekijöitä Tampereen kaupunginkirjastossa, aiemmin työskennellyt syyskuusta 2020 alkaen nuorten kirjastonhoitajana pääkirjasto Metson lasten- ja nuortenosastolla. Kirjastoalalla Juliaanalle tärkeäksi kokemia teemoja ovat esimerkiksi kirjastotoiminnan kehittäminen, kirjastolaisten asiantuntemuksen esiin nostaminen, kirjastojen vaikuttavuuden arviointi sekä tietokirjallisuus.

# 2. Ajankohtaiset kuulumiset

Käytiin ajankohtaisten kuulumisten Jamboard läpi, johon osallistujat olivat päivittäneet tunnelmia ennen kokousta. Apukysymyksiä olivat: Mitä menossa kirjastoissanne tällä hetkellä? Mitkä teemat ovat ajankohtaisia? Mitä suunnitellaan, mikä työllistää eniten? Minkälaisia osaamistarpeita on viime aikoina noussut esille? Mitä toiveita tai ajatuksia AKE-toiminnasta?

**Niina Salmenkangas, Tampere**

* Kirjaston organisaation kehittämishanke etenee. Nyt käynnissä yhteisen suunnan kirkastaminen - painopistealueista päättäminen.
* Seuraavaksi, jo ennen kesälomia, aloitetaan prosessityö. Ensin määritellään asiakassegmentit, sitten syksyn aikana määritellään ydin- ja tukiprosessit.
* Organisaatiorakenteesta päätetään todennäköisesti tämän vuoden puolella - toivotaan että uusi johtaja on päässyt aloittamaan loka-marraskuussa.
* Auroran kanssa valtavia ongelmia - päivityksen jälkeen palvelinkapasitetti todettiin riittämättömäksi. Vanhaa versiota ei voitu palauttaa, nyt onnutaan kunnes vaihdettu.
* Alustavaa pohdintaa demokratiamiljoonahausta: millä kulmalla raha tulee hakuun, keitä kaupungin sisäisiä yhteistyökumppaneita voisi olla - mitä muita kuntia?

**Seija Laitinen-Kuisma, Jyväskylä**

* Meidän kehittämislinjat ovat valmistuneet ja niiden toteuttaminen on aloitettu.
* "Meidän talon tavat" ovat valmistuneet myös. Kuvituksen on tehnyt Redanredan.
* Kirjastojen KAIKKI tilat avautuvat 17.5. Vain omatoimiajat ovat suljettu.
* Espoon Miika ja Urho toimivat konsultteina ja auttavat meitä leanaamaan meidän saapumisvalvonnan, luetteloinnin ja aineiston käyttökuntoon saamisen prosessit.

**Hanna Martikainen, Jyväskylä**

* Kirjastokirjallisuuden hankinta
  + Mukana 20 Keski-Suomen kuntaa. Keskistä pois jäivät vain Kuhmoinen ja Luhanka.
  + Siirrymme samalla myös hankintaportaalin käyttöön kaikissa mukana olevissa kunnissa.
* Keljonkankaan lähikirjasto saa uudet tilat yhtenäiskoulun (5-9 lk, 640 oppilasta) yhteyteen.
* Tehty tyhy-kysely henkilökunnalle.
* Shokkiuutinen -hanke on jakautunut kolmeen osaan:
  + 1. ATTE, valtakunnallinen asiakastoiminen kaukopalvelutilaus (standardit, järjestelmät).
  + 2. VATI: Keskin oma Finna-varastokirjastotilaus.
  + 3. "Marsupilami": oman varastoinnin konseptointi, palvelumuotoilu ja karsinta.

**Tuire Vesterinen, Muurame**

* Kinkomaan omatoimikirjasto avautuu 1.1.2021. Kalustesuunnittelu käynnissä. Kalusteiden ja omatoimijärjestelmän asennukset syksyllä.
* Strategian työstäminen alkuvaiheessa.. Onneksi aiheesta on tulossa avin järjestämää koulutusta ensi viikolla ;). Jospa sieltä irtoaisi muutama hyvä esimerkki/vinkki myös omaan työhön.
* Mietinnässä pienimuotoisen kotipalvelun käynnistäminen. Toteutus voisi tulla kyseeseen loppuvuodesta tai ensi vuonna.
* Aken järjestämät koulutukset ovat keränneet runsaasti kiitosta. Erityisesti etäkoulutukset ovat lisänneet henkilökunnan osallistumisintoa.
* Työterveyshuollon nyt keväällä tekemän työpaikkaselvityksen mukaan työntekijät ovat motivoituneita työhönsä ja kokevat työkaverit mukaviksi - perustyö sujuu kaikkien kaikkiaan hyvin ja hyvässä hengessä.
* Useita hankkeita toteutusvaiheessa. Tilojen uudistamiseen keskittyvä hanke loppusuoralla. Aikuisten ja nuorten lukemaan innostamisen hanke puolivälissä. Kinkomaa kick-off vielä aloituskuopissaan.
* Kesälle tulossa muutamia pieniä tapahtumia, esim. Muurame 100 -pakopeli, ja Lukulaituri -hankkeen tarinapolku. Toiveissa, että syksyllä voitaisiin järjestää oheistoimintaa ja tapahtumia jo laajemminkin.
* Kuluva kevät, samoin kuin koko koronavuosi, on ollut monella tapaa henkilöstöä kuormittava. Tulevana perjantaina vietämme tyhy-iltapäivää - harjoittelemme Viherlandiassa kukkakimppujen tekoa :).

**Liisa Neronen, Hämeenkyrö**

* Mitä menossa Hämeenkyrössä? Suunnitellaan hyllyjärjestyksen muutosta: lehtisali hiljaisempaan paikkaan, tilalle biljardipöytä vanhalta nuorisotilalta. Mietitty mikä tekee nuoriso-osaston: onko se tietyn aineiston sijoituspaikka vai tietyn ikäisten asiakkaiden oletettu/toivottu oleskelupaikka.
* Yhteistyötä nuorisopalvelujen ja varhaiskasvatuksen kanssa. Päästään toteuttamaan lukutaitohanketta viimeinkin.
* Ilon aiheita: kaksi uutta rekrytointia tehty tänä keväänä. Murheita: Kunnan talouden tasapainotusohjelma ei kohdistu suoraan kirjastoon, mutta tuo muutoksia meidän pieneen Elämänlaatupalvelujen vastuualueeseen
* Auroran ongelmat eivät lisää työmäärää, mutta tekevät työskentelyn vaikeaksi. Ja esimerkiksi hankintaa ei päästy viime viikolla tekemään, työt kasaantuivat. Vaikka ohjelma on jo ollut käytössä kauan, taas se pääsi yllättämään.
* AKE-toimintaan ja koulutuksen määrään ollaan erittäin tyytyväisiä. Aspa-ajokorttia suorittamaan olisi enemmän halukkaita kuin on mahdollista irrottautua muusta työstä. Toivotaan että se on käytettävissä vielä pitkään.

# 3. Kevään akepike-tilaisuuksien tunnusluvut

AKE-toiminnassa tullaan järjestämään vuoden 2021 tammi-kesäkuun aikana noin 25 erilaista oppimistilaisuutta. Tilaisuuksien määrä on noin puolet pienempi verrattuna viime vuoden 2020 vastaavaan ajanjaksoon. Tämä selittynee osittain sillä, että digiajokorttikoulutusten konsepti oli valmis vuoden 2020 alusta toteutettavaksi ja niitä oli määrällisesti selvästi enemmän kuin esimerkiksi aspa-ajokortin koulutuksia. Kaikki koulutukset kevään 2021 aikana on toteutettu etänä ja virtuaalimuodossa. Osallistujamäärä on ollut tähän mennessä järjestetyissä 1291. Vuoden 2020 alkupuoliskon koulutuksiin osallistui 3506 ihmistä, joten määrällisesti myös osallistujamääräkin tänä vuonna tullee olemaan noin puolet tästä.

Palautteita seurataan edelleen tiiviisti toiminnan kehittämisestä ja ne ovat elintärkeitä. Tässä kootusti jäsennettynä huomioita.

**Onnistumiset  
”Keep up the good work!”**

* AKE-toimintaa on pystytty järjestämään hyvin virtuaalisesti
* Koulutusten sisällöt onnistuneita
* Sisältöjen monipuolisuus
* Tilaisuuksien rento tunnelma ja mentorointiohjelman henki
* Konkreettinen vaikuttavuus: esim. livelähetysten tekeminen someen, turvallisemman tilan periaatteet, aspa-ajokorttitilaisuudet
* Etämuotoiset toteutukset
* Tallenteet tilaisuuksista
* AKE & AVI -yhteistyö uudelle tasolle
* Monikanavainen viestintä ja Teamsin kehittäminen (jatkuu…)

**Parannettavaa  
”Olisin kaivannut…”**

* Aitojen kontaktien puute, kentän kiertäminen ja verkostot
* Tilaisuuksien ja päivien pituus
* Sisältöjen hajanaisuus (vrt. monipuolisuus)
* Tallenteiden editoinnit ja katseluajat
* Purut, keskustelut ja koonnit
* Tiimityön kehittäminen
* Viestintä, viestintä, viestintä…
* Tarve erilaisille täydentäville alustoille, esim. Zoom
* Tulevaisuuden AKE-henkilöstörakenteen miettiminen

# 4. Suuri AKE-kysely 2021, ZEF-kyselydemon esittely ja keskustelu

Olemme valmistelleet kesällä toteutettavan AKE-toiminnan vaikuttavuutta selvittävän kyselyn PiKe-kirjastojen kaikille työntekijöille vastattavaksi. Kirjastolain määrittelemää alueellista kehittämistehtävää on toteutettu Tampereen kaupunginkirjastosta vuoden 2018 alusta lähtien. Nyt kartoitamme, minkälaisia ajatuksia Pirkanmaan ja Keski-Suomen erilaisilla kirjastoilla ja kirjasto-osaajilla on kehittämiskirjastotoiminnasta.

Kyselyn tavoitteena on selvittää, minkälaisia vaikutuksia AKE-kehittämiskirjastotoiminnalla on ollut alueella. Millä tavalla AKEPiKe-toiminta on tukenut osaamisen kehittämistä? Millä tavalla yhteistoiminnan lisäämisessä on onnistuttu? Minkälaista tukea olette saaneet? Mitkä toimintamuodot ovat olleet onnistuneita? Lisäksi kyselyn avulla muodostetaan suunta lähitulevaisuuden oppimissisältöjen tavoitteista ja pyritään selvittämään kehittämiskirjastoalueen henkilöstön näkemyksiä AKE-toiminnan strategisen suunnittelun pohjaksi. On elintärkeää, että AKE-toimintaa tehdään asiakaslähtöisesti PiKe-aluetta kuunnellen.

**Käytiin läpi kysely ja sovittiin, että ohry toimittaa kommentit kyselystä 18.5. mennessä.**

# 5. Digiajokorttikokonaisuuden päättelyt

30.4. otettiin vastaan viimeiset digiajokorttisuoritukset. Digiajokorttisivut löytyvät jatkossa verkkosivuilta Digihankkeen alta tai [suoraosoitteesta.](https://akepile.fi/digi.) Jos jokin materiaaleista jäi tutustumatta, ne löytyvät jatkossa [koulutusmateriaalit-sivulta](https://akepike.fi/koulutukset/koulutusarkisto/) vielä hetken – sisältö vanhenee nopeasti. **Yhteensä digiajokortin suorittaneita oli pe 7.5. mennessä Piki- ja Keski-kirjastojen alueelta 317 kappaletta**, lisäksi some-esittelyn itsestään teki [33 digiosaajaa.](https://www.facebook.com/media/set?vanity=akepike&set=a.15)

# 6. Aspa-ajokorttikokonaisuuden ajankohtaiset

Ensimmäinen aspa-ajokorttitilaisuus [A1: Nuorten kohtaaminen ja yhdenvertainen kirjasto 23.3., toinen 18.5.](https://akepike.fi/aspa-ajokortti-a1-nuorten-kohtaaminen-ja-yhdenvertainen-kirjasto/) Peruutuksia ollut pieni määrä, ilmoittautuneiden lista elää. Aspa-ajokortin ensimmäinen valinnainen [osio B: Hyödynnä lähteitä ja hae tietoa verkosta](https://akepike.fi/aspa-ajokortti-b-hyodynna-lahteita-ja-hae-tietoa-verkosta/) järjestettiin suoralähetyksenä 5.5. ja sen sisällöt tulevat tehtäväkokonaisuuksineen suoritettavaksi Liboppi-kurssina. Lisää aspa-ajokorttisisältöjä (A2, C, D, E) sekä aspa-vihon lanseeraus tulossa syksyllä.

# 7. PiKeBOKSI-tietoisku

Ensimmäiset Pikeboksi-työpajat, joissa boksien sisältöön ja käyttöideoihin tutustutaan kouluttajan avulla, pidetään kesäkuun 9. ja 10. päivä Nokialla ja Tampereella ja seuraavia ollaan parhaillaan suunnittelemassa elo-syyskuulle. Yhteensä 8 työpajaa, osallistumiset sovittu 5 pajaan.

Pikeboksit reissanneet jo sekä Tampereen, Pikin että Keski-kirjastojen alueella ja varauskalenteri täyttyy nopeasti. Boksien vaikuttavuutta selvitteillä seuraavaksi, boksia apuna vaikkapa somesisältöjen tuottamisessa, esimerkiksi aihetunnisteella #Pikeboksit tai lyhyellä kyselyllä boksien sivuilla

[360-kamerakuvaa testattu Lietsussa Facebook.](https://www.facebook.com/lielahdenkirjasto/photos/3002946169935245)

# 8. Syksyn oppimistilaisuuksien esittely

Käytiin läpi syksyn oppimistilaisuuksien runko, joka löytyy nyt [akepike.fi-sivustolta.](https://akepike.fi/koulutukset/koulutukset-syksy-2021/) Lähtökohta tässä vaiheessa on, että suuri osa toteutuisi etämuodossa. Tilannetta seurataan edelleen tarkasti. PiKe-uutiset 2/2021 -uutiskirjeessä myös muuta ajankohtaista asiaa tulevista osaamisen kehittämisen sisällöistä, hankkeista ja Liboppi-kursseista. Lanu-, esa- ja digitiimeissä pohditaan näiden substanssialueiden mukaista toimintaa syksylle. Lanu-tiimin agendalla on verkostomaisen toiminnan parantamista, digitiimissä esimerkiksi yhteisten PiKe-tasoisten e-aineistokamppisten miettimistä ja esa-tiimissä turvallisemman tilan periaatteiden pohdintaa.

# 9. Muut asiat

Keskusteltiin lopuksi demokratiahankkeiden tulevasta rahoitushausta. Seija Laitinen-Kuisma ehdotti, että haussa voisi hakea myös Tampereen ja Jyväskylän kumppanuutta sekä laajempaa hanketta koko PiKe-alueelle.

# 10. Seuraava kokous

Seuraava kokous järjestetään **Teamsissa 8.9.2021 klo 12.00 - 14.00.**